Diari Oficial de la Generalitat Valenciana


Sumari del DOGV 8954, del 17-11-2020 (2020/9704)

RESOLUCIÓ de 13 de novembre de 2020, de la Direcció General d'Innovació Educativa i Ordenació, de concessió de subvencions destinades a municipis de la Comunitat Valenciana per a la realització d'activitats de suport educatiu i altres activitats extraescolars, culturals i esportives dirigides a la seua població escolar entre tres i díhuit anys per a compensar els efectes negatius del confinament conseqüència de l'emergència sanitària ocasionada per la Covid-19.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8954

Data del DOGV
:   17-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9704


Data del document
:   13-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 de novembre de 2020, de la Direcció General d'Innovació Educativa i Ordenació, de concessió de subvencions destinades a municipis de la Comunitat Valenciana per a la realització d'activitats de suport educatiu i altres activitats extraescolars, culturals i esportives dirigides a la seua població escolar entre tres i díhuit anys per a compensar els efectes negatius del confinament conseqüència de l'emergència sanitària ocasionada per la Covid-19. [2020/9704]  
Per l'Ordre 16/2020, de 6 d'agost, de la Conselleria d'Educació, Cultura i Esport (DOGV 8882, 14 d'agost), s'estableixen les bases reguladores i es convoquen subvencions destinades a municipis de la Comunitat Valenciana per a la realització d'activitats de suport educatiu, i altres activitats extraescolars, culturals i esportives dirigides a la seua població escolar d'entre 3 i 18 anys per a compensar els efectes negatius del confinament conseqüència de l'emergència sanitària ocasionada per la Covid-19.  
L'article 1.1 de l'esmentada ordre disposa que les presents bases tenen per objecte regular la concessió, en règim de concurrència competitiva, de subvencions de caràcter excepcional i singularitzat, als municipis de la Comunitat Valenciana, per a la realització d'activitats de suport educatiu, i altres activitats extraescolars, culturals i esportives dirigides a la seua població escolar d'entre 3 i 18 anys per a compensar els efectes negatius del confinament conseqüència de l'emergència sanitària ocasionada per la Covid-19.  
D'acord amb el punt 1 de l'annex de l'Ordre 16/2020, de 6 d'agost, aquesta convocatòria tindrà un import de 9.000.000 euros i es finança amb càrrec als crèdits del capítol IV del programa 421.50, línia S8590, dels pressupostos de la Generalitat per a 2020.  
Tal com preveu l'article 11.2 de l'Ordre 16/2020, de 6 d'agost, l'avaluació de les sol·licituds de concessió d'ajudes ha sigut realitzada per la comissió avaluadora constituïda a l'efecte que, després de l'estudi i revisió de la totalitat de sol·licituds presentades, ha emés el corresponent informe. Així mateix, comprén la relació de sol·licituds que no han sigut valorades per considerar que hi concorren motius d'inadmissió, desistiment o desestimació.  
Per a la valoració de les sol·licituds s'han aplicat els criteris assenyalats en l'article 10 de l'Ordre 16/2020, de 6 d'agost, sobre criteris objectius de l'atorgament de la subvenció i quantia de la subvenció.  
  
Finalment, de conformitat amb el que es preveu en l'article 11.1 de l'Ordre 16/2020, de 6 d'agost, i a la vista de l'informe emés per la comissió avaluadora, la Sotsdirecció General d'Innovació i Qualitat Educativa ha elevat a aquesta direcció general la proposta de resolució per a la concessió d'aquesta subvenció, que va ser convocada mitjançant l'Ordre 16/2020, de 6 d'agost (DOGV núm. 8882, de 14 d'agost).  
En vista de tot això, de conformitat amb l'article 12 de l'Ordre 16/2020, de 6 d'agost, resolc:  
  
Primer  
Concedir amb càrrec a l'aplicació pressupostària 47.77.99.917.49, línia de subvenció S8590 de la Conselleria d'Educació, Cultura i Esport, una subvenció per import global de 9.000.000,00 euros distribuïts entre els municipis de la Comunitat Valenciana que s'indiquen en l'annex I de la present resolució.  
  
Segon  
Desestimar les sol·licituds presentades que figuren en l'annex II, per les causes que s'hi indiquen.  
  
Tercer  
L'import de les ajudes s'abonarà íntegrament a les entitats beneficiàries, una vegada publicada la resolució de concessió de les ajudes, amb caràcter previ a la presentació de la justificació esmentada en el resolc tretze de la resolució de convocatòria.  
  
Quart  
1. El termini de justificació finalitzarà el 15 de setembre de 2021.  
2. Una vegada finalitzades la totalitat de les activitats subvencionades, els ajuntaments beneficiaris hauran de presentar per a justificar la subvenció:  
a) Memòria global del projecte que s'ha dut a terme en el qual es detalle:  
- Relació d'activitats realitzades.  
- Data de realització de cadascuna de les activitats.  
- Nombre de participants.  
- Avaluació del projecte i impacte en la població de 3 a 18 anys.  
b) Compte justificatiu, amb una relació classificada de les despeses de l'activitat, amb identificació del creditor i del document, degudament numerat, amb la seua data d'emissió i la data de pagament. A l'esmentada documentació s'ha d'afegir, sota responsabilitat del declarant, els justificants de despesa o qualsevol altre document amb validesa jurídica que permeta acreditar el compliment de l'objecte de la subvenció pública. El compte haurà d'incloure una declaració de les activitats realitzades que han sigut finançades amb la subvenció i el seu cost, amb el desglossament de cadascuna de les despeses generades.  
  
Cinqué  
Els municipis beneficiaris d'aquesta subvenció hauran de complir les obligacions i normes de justificació previstes en l'Ordre 16/2020, de 6 d'agost, de la Conselleria d'Educació, Cultura i Esport, per la qual s'aproven les bases reguladores per a la concessió de la present subvenció (DOGV 8882, 14.08.2020),  
Contra la present resolució, que posa fi la via administrativa, es podrà interposar un recurs contenciós administratiu en el termini de dos mesos a comptar des de l'endemà de publicar-se, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan en el termini d'un mes computat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjuí que els interessats puguen presentar qualsevol altre recurs que estimen pertinent.  
  
València, 13 de novembre de 2020.- La directora general d'Innovació Educativa i Ordenació: Margarida Castellano Sanz.